open-index/open-wikipedia-markdown huggingface dataset:
বিগ বস বাংলা

**বিগ বস বাংলা** হলো ভারতীয় আপাতবাস্তব টেলিভিশন অনুষ্ঠান, যা হিন্দি ভাষায় প্রচারিত বিগ বসের বাংলা সংস্করণ। এটি প্রথম নেদারল্যান্ডসে এনডেমোল দ্বারা উন্নত ছিল যা বিগ ব্রাদার বিন্যাস, অনুসরণ করে। বর্তমানে তার প্রথম পর্বে, এটি ইটিভি বাংলা, একটি বাংলা সাধারণ বিনোদন চ্যানেলে মিঠুন চক্রবর্তী দ্বারা পরিবেশিত করা হয়।

## বিন্যাস
### ধারণা
*বিগ বস বাংলা* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।
### নিয়ম
এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করেন, যা মহারাষ্ট্রের পুনে জেলার লোনাওয়ালা পর্যটন স্থানে অবস্থিত। এখানে ভাল ভাবে সজ্জিত করা মাত্র দুটি ঘর এবং চারটি টয়লেট (বাথরুম), একটি বাগান, পুল, কার্যকলাপ এলাকা এবং জিম আছে। যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## সিরিজ বিবরণ

## তথ্যসূত্র

## বহিঃসংযোগ
* বিগ বস বাংলা আইএমডিবি

বিষয়শ্রেণী:বাংলা ভাষায় টেলিভিশন প্রোগ্রামিং
বিষয়শ্রেণী:২০১৩-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতীয় টেলিভিশন সোপ অপেরা
ভারত

বিষয়শ্রেণী:ভারতীয় আপাতবাস্তব টেলিভিশন অনুষ্ঠান
বিষয়শ্রেণী:কালার্স বাংলার মৌলিক অনুষ্ঠান
বিষয়শ্রেণী:ভারতে বাংলা ভাষার টেলিভিশন অনুষ্ঠান
প্রোগ্রামার দিবস

থাম্ব|প্রোগ্রামার দিবসে একটি প্রতিযোগিতা
**প্রোগ্রামার দিবস** কম্পিউটার প্রোগ্রামারদের একটি পেশাদার ছুটির দিন যা বিভিন্ন সফটওয়্যার ও প্রযুক্তবিষয়ক কোম্পানিতে পালন করা হয়। বছরের ২৫৬তম দিনে(হেক্সাডেসিমাল ১০০ বা ২৮) প্রোগ্রামার দিবস পালন করা হয়।সাধারণ বছরের সেপ্টেম্বরের ১৩ তারিখে এবং লিপ ইয়ারের ১২ তারিখ প্রোগ্রামার দিবস পালন করা হয়। 
দিনটি রাশিয়াতে সরকারি ভাবে স্বীকৃত , এছাড়াও বাংলাদেশ, আর্জেন্টিনা, ইসরায়েল, চিলি, ব্রাজিল, মেক্সিকো, অস্ট্রিয়া, যুক্তরাষ্ট্র, যুক্তরাজ্য, ভারত, পোল্যান, ইটালি, কানাডা, মেক্সিকো, ফ্রান্স, নিউজিল্যান্ড, গুয়েতমালা, চীন, রোমানিয়া, উরুগুয়ে, জার্মানি, বেলজিয়াম, ক্রোয়েশিয়া সহ বিভিন্ন দেশে দিনটি পালন করা হয়।

২৫৬ সংখ্যাটি নির্বাচন করার কারণ ১ বাইটের সাহায্যে ২৫৬টি বিভিন্ন মান প্রকাশ করা যায় যেটা প্রোগ্রামারদের কাছে পরিচিত একটি সংখ্যা।

## সরকারি স্বীকৃতি
এই বিশেষ দিনটির কথা প্রথম উত্থাপন করেছিলেন ভ্যালেন্টিন বল্ট এবং মাইকেল কার্ভিকভ। এই দুজন ব্যক্তি ছিলেন Parallel Technologies এ web design company তে কর্মরত। ২০০২ সালের শুরুর দিকে তারা রাশিয়ান সরকারের নিকট একটি পিটিশন উত্থাপন করে এই দিনটিকে অফিশিয়াল ভাবে প্রোগ্রামার'স ডে ঘোষণা দেয়ার জন্য। 
২৪ জুলাই, ২০০৯ সালে Ministry of Communications and Mass Media(Russia) সরকারিভাবে একে প্রোগ্রামার'স ডে হিসাবে ঘোষণা দেয়, এবং এই দিনটিকে সরকারি ছুটির দিন ঘোষণা করে। 
১১ই সেপ্টেম্বর, ২০০৯ ইং এ রাশিয়ার প্রেসিডেন্ট Dmitry Medvedev আইন পাশ করার মাধ্যমে একে সরকারিভাবে স্বীকৃতি দেন।
## আরও দেখুন
*হানিফউদ্দিন মিয়া

## তথ্যসূত্র


বিষয়শ্রেণী:রাশিয়ার সরকারি ছুটির দিন
বিষয়শ্রেণী:ধর্মনিরপেক্ষ ছুটির দিন
বিষয়শ্রেণী:সেপ্টেম্বর উদ্‌যাপন
ফোতু গিরিবর্ত্ম

**ফোতু গিরিবর্ত্ম** বা **ফোতু লা** হিমালয়ের জাংস্কার পর্বতশ্রেণীতে শ্রীনগর হতে লেহ যাওয়ার ১ডি নং জাতীয় সড়কের ওপর অবস্থিত একটি গিরিবর্ত্ম। 

## বর্ণনা

 উচ্চতায় অবস্থিত এই গিরিবর্ত্ম ১ডি নং জাতীয় সড়কের সর্বোচ্চ বিন্দু। কার্গিল ও লেহর মধ্যে ফোতু ও নামিকা গিরিবর্ত্ম এই দুইটি প্রধান গিরিবর্ত্ম বর্তমান।  ফোতু গিরিবর্ত্মের পূর্ব দিকে লামায়ুরু শহরটি অবস্থিত।

## তথ্যসূত্র



বিষয়শ্রেণী:ভারতের পর্বত গিরিপথ
বিষয়শ্রেণী:হিমালয়ের পর্বত গিরিপথ
নামিকা গিরিপথ

**নামিকা গিরিপথ** বা **নামিকা লা** হিমালয়ের জাংস্কার পর্বতশ্রেণীতে শ্রীনগর হতে লেহ যাওয়ার ১ডি নং জাতীয় সড়কের ওপর অবস্থিত একটি গিরিপথ। 

## বর্ণনা

কার্গিল ও লেহর মধ্যে উচ্চতায় সর্বোচ্চ ফোতু গিরিপথে  পরেই নামিকা গিরিপথের স্থান (উচ্চতা । 

## তথ্যসূত্র



বিষয়শ্রেণী:ভারতের পর্বত গিরিপথ
বিষয়শ্রেণী:হিমালয়ের পর্বত গিরিপথ
বিষয়শ্রেণী:কার্গিল জেলা
ডিরোজিও মেমোরিয়াল কলেজ

**ডিরোজিও মেমোরিয়াল কলেজ** () হাতিয়াড়া, রাজারহাট অঞ্চলে অবস্থিত একটি সাধারণ ডিগ্রী কলেজ। এখানে কলা, বাণিজ্য ও বিজ্ঞান বিষয়ে স্নাতক কোর্সগুলি করানো হয়। ১৯৬৬ সালে স্থাপিত এই কলেজটি পশ্চিমবঙ্গ রাষ্ট্রীয় বিশ্ববিদ্যালয়ের অধিভুক্ত।

## স্বীকৃতি
কলেজটি বিশ্ববিদ্যালয় মঞ্জুরি কমিশন (ভারত) দ্বারা স্বীকৃত এবং AICTE দ্বারা "বি গ্রেড" প্রাপ্ত।

## আরও দেখুন
* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

## তথ্যসূত্র

বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ
বিষয়শ্রেণী:পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:সাবেক কলকাতা বিশ্ববিদ্যালয় অধিভুক্ত শিক্ষাপ্রতিষ্ঠান
বিষয়শ্রেণী:১৯৯৬-এ পশ্চিমবঙ্গে প্রতিষ্ঠিত
বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
রবীন্দ্রতীর্থ

**রবীন্দ্রতীর্থ** ভারতের পশ্চিমবঙ্গ রাজ্যের নিউ টাউন, কলকাতার নারকেলবাগান অঞ্চলে অবস্থিত একটি সাংস্কৃতিক কেন্দ্র। এই কেন্দ্রটি রবীন্দ্রনাথ ঠাকুরের নামে উৎসর্গিত। এখানে রবীন্দ্রনাথের আঁকা ছবির স্থায়ী প্রদর্শনী আছে। এছাড়া এটি একটি আর্কাইভ ও গবেষণা কেন্দ্র। এখানে একটি অডিটোরিয়ামও আছে। রবীন্দ্রনাথের উপর যেসব ছাত্রছাত্রীরা গবেষণা করেন, তাদের থাকার জন্য এখানে ডরমিটরিও তৈরি করা হয়েছে। ২০১২ সালের ৮ অগস্ট পশ্চিমবঙ্গের মুখ্যমন্ত্রী মমতা বন্দ্যোপাধ্যায় রবীন্দ্রতীর্থ উদ্বোধন করেন।

## তথ্যসূত্র

## বহিঃসংযোগ
* http://rabindratirtha-wbhidcoltd.co.in/

বিষয়শ্রেণী:কলকাতার দর্শনীয় স্থান
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:কলকাতার স্মৃতিস্তম্ভ ও স্মারক
বিষয়শ্রেণী:নিউ টাউন, কলকাতা
সিয়াচেন মুজতাঘ

**সিয়াচেন মুজতাঘ** পূর্ব কারাকোরাম পর্বতশ্রেণীর এক উপপর্বতশ্রেণী বিশেষ।

## অবস্থান

সিয়াচেন মুজতাঘের উত্তরে শক্সগাম নদী, উত্তর-পশ্চিমে উর্দোক হিমবাহ, দক্ষিণ-পশ্চিমে সিয়াচেন হিমবাহ, দক্ষিণে টেরাম শের, দক্ষিণ রিমো হিমবাহ ও ইতালিয় টোল এবং পূর্বে ইয়ারকন্দ নদী অপবস্থিত। এই পর্বতশ্রেণীর সর্বোচ্চ শৃঙ্গ টেরাম কাংরি- ১। 

## বিতর্কিত অঞ্চল

এই অঞ্চলের ৬০% এলাকা চীনের ও বাকি ৪০% এলাকা ভারতের অধিকারে। সিয়াচেন দ্বন্দ্ব শুরু হলে পাকিস্তান ভারতের অধিকৃত এলাকা নিজেদের বলে দাবী করে এসেছে। অপর দিকে ভারত চীনের অধিকৃত এলাকার ওপর নিজের দাবী জানিয়ে এসেছে। ভারত তার অধিকৃত এলাকা জম্মু ও কাশ্মীর প্রদেশের অংশ হিসেবে প্রশাসন চালায়। চীন নিজেদের অধিকৃত এলাকায় জিনজিয়াং প্রদেশের অংশ হিসেবে প্রশাসন চালায়। 

## তথ্যসূত্র

## বহিঃসংযোগ

* Blankonthemap The Northern Kashmir WebSite

বিষয়শ্রেণী:ভারতের পর্বতমালা
বিষয়শ্রেণী:চীনের পর্বতমালা
বিষয়শ্রেণী:কারাকোরাম
সপ্তম জাতীয় সংসদ নির্বাচন, জুন ১৯৯৬

**সপ্তম জাতীয় সংসদ নির্বাচন জুন, ১৯৯৬**, জুন ১২, ১৯৯৬ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ২৮১জন সতন্ত্র প্রার্থীসহ ৮১টি দল থেকে মোট ২৫৭৪ জন প্রার্থী নির্বাচনে অংশ নেয়। ৩০০টি আসনের মধ্যে আওয়ামী লীগ ১৪৬টি আসনে জয়লাভ করে জোটগতভাবে  সরকার গঠন করে। উক্ত নির্বাচনে সতন্ত্র প্রার্থীরা ০.৬৭% এবং দলীয় প্রার্থীরা ৭৪.৮২% ভোট লাভ করে।

## ফলাফল

;কিছু তথ্য
* মোট ভোট কেন্দ্র - ২৫,৯৫৭
* মোট ভোটর - ৫,৬৭,১৬,৯৩৫
** পুরুষ - ২,৮৭,৫৯,৯৯৪
** মহিলা - ২,৭৯,৫৬,৯৪১

## তথ্যসূত্র

## বহিঃসংযোগ
* https://web.archive.org/web/20130729230304/http://www.ecs.gov.bd/MenuExternalFilesEng/125.pdf

১৯৯৬
বিষয়শ্রেণী:সপ্তম জাতীয় সংসদ
বিষয়শ্রেণী:১৯৯৬-এ বাংলাদেশ
অষ্টম জাতীয় সংসদ নির্বাচন, ২০০১

**অষ্টম জাতীয় সংসদ নির্বাচন ২০০১** অক্টোবর ১, ২০০১ সালে বাংলাদেশে অনুষ্ঠিত হয়। নির্বাচনে দুটি প্রধান দল, বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া; আওয়ামী লীগের নেতৃত্বে ছিল শেখ হাসিনা। জাতীয় সংসদ নির্বাচনে ৩০০টি আসনের বিপরীতে ৪৮৪জন সতন্ত্র প্রার্থীসহ ৫৪টি দল থেকে মোট ১৯৩৫ জন প্রার্থী নির্বাচনে অংশ নেয়। এটি হলো ১৯৯৬ সালে চালু হওয়া তত্বাবধায়ক সরকারের অধীনে দ্বিতীয় নির্বাচন। নির্বাচন অনুষ্ঠানের সময় তত্বাবধায়ক সরকারের প্রধান ছিলেন লতিফুর রহমান।

## ফলাফল


## তথ্যসূত্র

২০০১
বিষয়শ্রেণী:অষ্টম জাতীয় সংসদ
বিষয়শ্রেণী:২০০১-এ বাংলাদেশ
বিষয়শ্রেণী:২০০১-এ বাংলাদেশে নির্বাচন
বিষয়শ্রেণী:২০০১-এ এশিয়ায় নির্বাচন
ঘেন্ট কাংরি

**ঘেন্ট কাংরি** কারাকোরাম পর্বতশ্রেনীর শাখা সালতোরো পর্বতশ্রেণীতে অবস্থিত এক পর্বতশৃঙ্গ।

## অবস্থান

ঘেন্ট কাংরি সিয়াচেন হিমবাহের পশ্চিম দিকে অবস্থিত। এই পর্বতের অবস্থান স্থানাঙ্ক 

## আরোহণ

১৯৬১ খ্রিষ্টাব্দের ৪ঠা জুন এরিক ওয়াসাখের নেতৃত্বে অস্ট্রিয়ার এক পর্বতারোহী দলের সদস্য উল্ফগ্যাং আক্সট ঘেন্ট কাংরির পশ্চিম শৈলশিরা বরাবর একা সর্বপ্রথম শৃঙ্গে আরোহণ করেন।

## বিতর্কিত অঞ্চল

১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়।  এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আসে। 

## তথ্যসূত্র

* Jill Neate, *High Asia: an illustrated history of the 7,000 metre peaks*, The Mountaineers, 1989.
* Jerzy Wala, *Orographical Sketch Map of the Karakoram*, Swiss Foundation for Alpine Research, 1990.

বিষয়শ্রেণী:পর্বতশৃঙ্গ
বিষয়শ্রেণী:কারাকোরাম
ষষ্ঠ জাতীয় সংসদ নির্বাচন, ফেব্রুয়ারি ১৯৯৬

**ষষ্ঠ জাতীয় সংসদ নির্বাচন ১৯৯৬**, ১৫ ফেব্রুয়ারি ১৯৯৬ সালে বাংলাদেশে অনুষ্ঠিত হয়। অধিকাংশ বিরোধী রাজনৈতিক দল নির্বাচনটি বর্জন করেছিল। মোট ভোট গৃহীত হয়েছিল মাত্র ২১%। রাজনৈতিক মহলে নির্বাচনটি **১৫ই ফেব্রুয়ারির নির্বাচন** নামে পরিচিত। বাংলাদেশ জাতীয়তাবাদী দল (বিএনপি) নির্বাচনে জয় লাভ করে এবং ৩০০টি আসনের মধ্যে ২৭৮টি আসন লাভ করে। ফ্রিডম পার্টি ১টি ও স্বতন্ত্র প্রার্থীরা ১০টি পায়। এছাড়া ১০টি আসনের ফলাফল অসমাপ্ত থাকে ও আদালতের রায়ে একটি আসনের নির্বাচন স্থগিত করা হয়েছিল। পরবর্তীতে তত্ত্বাবধায়ক সরকারের অধীনে নির্বাচন জুনে অনুষ্ঠিত হয়। সংসদের প্রধান বিরোধী দলীয় নেতা ছিলেন লে. কর্নেল (অবঃ) খন্দকার আবদুর রশিদ ও চীফ হুইপ ছিলেন খন্দকার দেলোয়ার হোসেন। ষষ্ঠ জাতীয় সংসদ নির্বাচনে প্রধান নির্বাচন কমিশনার ছিলেন বিচারপতি এ কে এম সাদেক।

নির্বাচিত সরকারের প্রথম সংসদ অধিবেশন শুরু হয়েছিল ১৯ মার্চ ১৯৯৬ সালে এবং অধিবেশন স্থায়ী ছিল চার কার্যদিবস ২৫ মার্চ ১৯৯৬ সাল পর্যন্ত। ৩০ মার্চ ১৯৯৬ সালে সংসদ বিলুপ্ত ঘোষণা করা হয়। সংসদ স্থায়ী ছিল মাত্র ১২ দিন।

## প্রেক্ষাপট

পঞ্চম জাতীয় সংসদ নির্বাচনে বাংলাদেশ জাতীয়তাবাদী দল জয় লাভ করে সরকার গঠন করে। ১৯৯৩ সালে সর্বপ্রথম জামায়াত এবং তারপর আওয়ামী লীগ সংসদ সচিবালয়ে পরবর্তী নির্বাচনগুলোকে নিরপেক্ষ ও গ্রহণযোগ্য করার জন্য তত্বাবধাক সরকার বিল পেশ করে। তৎকালীন খালেদা জিয়া নেতৃত্বাধীন বিএনপি সরকার এই দাবি মেনে নেয় নি। কমনওয়েলথ ও অন্যান্য সংস্থা সরকার ও বিরোধীদলগুলোর সাথে সমঝোতার চেষ্টা করে ব্যর্থ হন। পরবর্তীতে বিভিন্ন সহিংস ঘটনার মধ্যে এবং বিরোধীদলগুলোর প্রবল প্রতিবাদ ও নির্বাচন বর্জনের পরও ১৫ ফেব্রুয়ারি, ১৯৯৬ সালে ষষ্ঠ জাতীয় সংসদ নির্বাচন অনুষ্ঠিত হয়। ২৪, ২৫ ও ২৬ ফেব্রুয়ারি বিরোধী দলের আহ্বানে দেশব্যাপী অসহযোগ পালিত হয়৷ ৩ মার্চ জাতির উদ্দেশ্যে ভাষণে খালেদা জিয়া ষষ্ঠ জাতীয় সংসদের প্রথম অধিবেশনে তত্ত্বাবধায়ক সরকারের বিল আনার ঘোষণা দেন৷

প্রধানমন্ত্রীর পরামর্শক্রমে ৩০ মার্চ রাষ্ট্রপতি ষষ্ঠ জাতীয় সংসদ ভেঙে দেয় এবং খালেদা জিয়া পদত্যাগ করেন৷ রাষ্ট্রপতি সাবেক প্রধান বিচারপতি মুহাম্মদ হাবিবুর রহমানকে তত্ত্বাবধায়ক সরকারের প্রধান উপদেষ্টা নিয়োগ করেন৷ তত্ত্বাবধায়ক সরকারের অধীন পরবর্তী নির্বাচনে আওয়ামী লীগ জয় লাভ করে সরকার গঠন করে।

## ফলাফল


;সাধারণ তথ্য
* মোট ভোট কেন্দ্র - ২১,১০৬
* মোট ভোটর - ৫,৬১,৪৯,১৮২
** পুরুষ - ২,৩৭,৬৫,৭৫২
** মহিলা - ২,৩২,৩৮,২০৪

## আরও দেখুন
* ষষ্ঠ জাতীয় সংসদ সদস্যদের তালিকা

## তথ্যসূত্র

বিষয়শ্রেণী:বিনা প্রতিদ্বন্দ্বিতার নির্বাচন
১৯৯৬
বিষয়শ্রেণী:ষষ্ঠ জাতীয় সংসদ
বিষয়শ্রেণী:১৯৯৬-এ বাংলাদেশ
বিষয়শ্রেণী:১৯৯৬-এ বাংলাদেশে নির্বাচন
বিষয়শ্রেণী:১৯৯৬-এ এশিয়ায় নির্বাচন
নবাব সিরাজউদ্দৌল্লা (চলচ্চিত্র)

**নবাব সিরাজউদ্দৌল্লা** হল ১৯৬৭ সালে মুক্তিপ্রাপ্ত বাংলাদেশী ঐতিহাসিক নাট্যধর্মী চলচ্চিত্র। এটি বাংলাদেশের পটভূমিতে নির্মিত প্রথম ঐতিহাসিক গল্পের চলচ্চিত্র। চলচ্চিত্রটি পরিচালনা করেন বাংলাদেশের বিখ্যাত চলচ্চিত্রকার, কাহিনীকার ও সঙ্গীত পরিচালক খান আতাউর রহমান। ছবিটিতে *নবাব সিরাজউদ্দৌল্লা* চরিত্রে অভিনয় করেছেন আনোয়ার হোসেন। এছাড়া অন্যান্য ভূমিকায় অভিনয় করেন আনোয়ারা, আতিয়া চৌধুরী, এবং খান আতাউর রহমান।

ছবিটি মুক্তির পর অভিনেতা আনোয়ার হোসেন বাংলাদেশের চলচ্চিত্র ভূবনে *নবাব সিরাজউদ্দৌলা* ও চলচ্চিত্রপ্রেমীদের বাংলার মুকুটহীন নবাব খ্যাতি লাভ করেন।

## কাহিনী সংক্ষেপ

## শ্রেষ্ঠাংশে
* আনোয়ার হোসেন - নবাব সিরাজউদ্দৌলা
* আনোয়ারা - আলেয়া
* আতিয়া চৌধুরী - লুৎফা
* বুলবুল আহমেদ - মোহন লাল
* তন্দ্রা ইসলাম - আমিনা বেগম
* জরিনা
* ওয়াহিদা রহমান
* সুলতানা
* তুলিপ
* মনজুর
* রাজ
* মেহফুজ - মীর মিরন

## নির্মাণ
### কলাকুশলীবৃন্দ
* প্রযোজক - মাহবুবা রাহমান
* পরিচালক - খান আতাউর রহমান
* চিত্রনাট্য - খান আতাউর রহমান
* চিত্র গ্রহণ - বেবী ইসলাম
* চিত্র সম্পাদক - বশীর হসেন 
* শিল্প নির্দেশক - আবদুস সবুর
* শব্দ গ্রহণ - মতিউর রাহমান
* শব্দ সংযোজন - এম এ জহুর
* নৃত্য পরিচালক - রাবেয়া মনসুর

## সংগীত
ছবিটির সঙ্গীত পরিচালনা করেন খান আতাউর রহমান। গানের কথা লিখেছেন অক্ষয় মৈত্র, রমেশচন্দ্র মজুমদার, শচীন্দ্রনাথ সেনগুপ্ত, মোঃ নেজামতউল্লাহ, ও সিকান্দার আবু জাফর। এই চলচ্চিত্রের মাধ্যমে ঢাকার চলচ্চিত্রে প্রথম বিদ্রোহী কবি কাজী নজরুল ইসলামের গান ব্যবহার করা হয়। খান আতাউর রহমান এই চলচ্চিত্রে নজরুলের দুটি বিখ্যাত গান  ‘পথ হারা পাখি কেঁদে ফিরে একা’ ফেরদৌসী রহমানের কণ্ঠে (বাঈজী আলেয়ার ঠোঁটে) এবং আব্দুল আলীমের কণ্ঠে গাওয়া (মাঝির ঠোঁটে) ‘একূল ভাঙে ওকূল গড়ে এইতো নদীর খেলা’ ব্যবহার করেছিলেন।

## আরো দেখুন
* ১৯৬৭ সালের ঢালিউড চলচ্চিত্রের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:১৯৬৭-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:বাংলাদেশী ঐতিহাসিক চলচ্চিত্র
বিষয়শ্রেণী:খান আতাউর রহমান পরিচালিত চলচ্চিত্র
বিষয়শ্রেণী:খান আতাউর রহমান সুরারোপিত চলচ্চিত্র
বিষয়শ্রেণী:খান আতাউর রহমানের চিত্রনাট্য
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:সত্য ঘটনা অবলম্বনে বাংলাদেশী চলচ্চিত্র
বিষয়শ্রেণী:১৯৬০-এর দশকের ঐতিহাসিক চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
কাঁচের দেয়াল

**কাঁচের দেয়াল**, ১৯৬৩ সালে মুক্তিপ্রাপ্ত একটি বাংলা চলচ্চিত্র। তৎকালীন পূর্ব পাকিস্তান আমলে মুক্তিপ্রাপ্ত এ চলচ্চিত্রটি রচনা, চিত্রনাট্য ও পরিচালনা করেন জহির রায়হান। ছবিটিতে অভিনয় করেছিলেন আনোয়ার হোসেন, সুমিতা দেবী, খান আতাউর রহমান প্রমুখ।

## কাহিনী সংক্ষেপ
থাম্ব|কাঁচের দেয়াল চলচ্চিত্রের একটি দৃশ্যে আনোয়ার হোসেন, সুমিতা দেবী ও খান আতাউর রহমান ( বাম থেকে ডানে)
অসহায় এক তরুণী মামার বাড়িতে লালিত পালিত। মায়ের মৃত্যুর পর তার বাবা হয়ে যায় বাউন্ডুলে। মামার পরিবারে মেয়েটির লাঞ্ছনা গঞ্চনার শেষ নেই। তবে এক মামা ও মামাতো ভাই তাকে আলাদা চোখে দেখে।
মেয়েটি হঠাত লটারীতে প্রচুর টাকা পেয়ে যায়। এ সময় মামার পরিবারে তার আদর যত্নও বেড়ে যায়। কিছুদিন পরেই সংবাদ আসে যে লটারি মিথ্যে। মেয়েটির ভাগ্যে আবার দুর্ভোগ নেমে আসে। শেষ পর্যন্ত বিদ্রোহ করে এবং বাড়ি থেকে কাঁচের দেয়াল ভেঙ্গে বেড়িয়ে পড়ে।

## শ্রেষ্ঠাংশে
* আনোয়ার হোসেন -
* সুমিতা দেবী -
* খান আতাউর রহমান -
* রানী সরকার
* রোজী সামাদ
* ইনাম আহমেদ
* শওকত আকবর
* নারায়ণ চক্রবর্তী
* আসিয়া
* বি,এ, মালেক
* পূর্ণিমা সেন
* আবদুল মতিন
* আবুল খায়ের

## সঙ্গীত
**কাঁচের দেয়াল** চলচ্চিত্রের সঙ্গীত পরিচালনা করেছেন খান আতাউর রহমান। *শ্যামল বরণ মেয়েটি* এই চলচ্চিত্রের একটি জনপ্রিয় গান।

## পুরস্কার
'কাঁচের দেয়াল' ১৯৬৫ সালে পাকিস্তান চলচ্চিত্র উত্সবে ১টি পুরস্কার পায় এবং জহির রায়হান শ্রেষ্ঠ পরিচালকের সম্মাননাসহ কয়েকটি পুরস্কার পান।

## আরো দেখুন

* জীবন থেকে নেয়া
* কখনো আসেনি
* বাহানা
* বেহুলা

## তথ্যসূত্র

## বহিঃসংযোগ
* 
* 

বিষয়শ্রেণী:পাকিস্তানি চলচ্চিত্র
বিষয়শ্রেণী:১৯৬৩-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:জহির রায়হান পরিচালিত চলচ্চিত্র
বিষয়শ্রেণী:খান আতাউর রহমান সুরারোপিত চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
বিষয়শ্রেণী:বাংলাদেশী নাট্য চলচ্চিত্র
প্রগতিবাদী

**প্রগতিবাদী** (, ) হল ভুবনেশ্বর থেকে প্রকাশিত একটি ভারতীয় ওড়িয়া ভাষার দৈনিক সংবাদপত্র। ১৯৮৫ সালে থেকে প্রকাশিত এই পত্রিকার বর্তমান সম্পাদক সমহিত বাল।

## তথ্যসূত্র

বিষয়শ্রেণী:সংবাদপত্র
বিষয়শ্রেণী:ওড়িয়া ভাষার সংবাদপত্র
বিষয়শ্রেণী:ভুবনেশ্বরের সংবাদপত্র
বিষয়শ্রেণী:১৯৮৫-এ প্রতিষ্ঠিত সংবাদপত্র
কাভকায সেন্টার

**কাভকায সেন্টার** (কেসি বা আক্ষরিক অর্থে ককেশাস কেন্দ্র; , ) একটি বেসরকারী "নিরপেক্ষ, আন্তর্জাতিক ও ইসলামী চেতনা সম্পন্ন চেচেন সংস্থার ইন্টারনেট সংস্করণ"। এর লক্ষ্য হল চেচেন এর সাথে সম্পর্কিত ঘটনা রিপোর্ট করা এবং "আন্তর্জাতিক সংবাদ সংস্থাগুলিকে নিউজ লেটার, পটভূমি ও সহায়তা প্রদান করা যাতে ককেশাস এর উপর স্বাধীন সাংবাদিকতার কাজ সম্পভবপর হয়"।

বিগত কয়েক বছর ধরে রাশিয়ান কর্তৃপক্ষ ককেশাস আমিরশাহীর এই ওয়েবসাইটি বন্ধ করার চেষ্টা করেও সাফল্য অর্জন করতে পারেনি। ফিনল্যান্ডের মিডিয়া রিপোর্টে বলা হয়েছে যে সাইটির সার্ভার ফিনল্যান্ডে অবস্থিত এবং সুইডেন থেকে পরিচালনা করা হয়।

## উদ্দেশ্য এবং গঠন
কাভকায কেন্দ্রটি ককেশীয় আমিরশাহী নেটওয়ার্কের সংবাদ পোর্টাল যার লক্ষ্য ককেশাসে একটি ইসলামী রাষ্ট্র প্রতিষ্ঠা করা। প্রতিষ্ঠানটি রাশিয়ায় নিষিদ্ধ, এবং হিসাবে মার্কিন যুক্তরাষ্ট্রের সন্ত্রাসী সংগঠনের তালিকাভুক্ত করা হয়। কাভকায কেন্দ্রটি মোভলাদি উদুগভ দ্বারা নিয়ন্ত্রিত হয় যিনি মৌলবাদী ইসলাম ধর্মের দক্ষ প্রচারক।

সুইডিশ ন্যাশনাল ডিফেন্স কলেজের ড. গ্রেগ সিমন্সের মতে "কাভকায কেন্দ্রের সব বিষয়বস্তুকে চরমপন্থী ও বিপজ্জনক শ্রেণীভুক্ত করা যায় না। যাইহোক, পরিষ্কারভাবে ওয়েবসাইটে প্রদর্শিত কিছু উপাদান চরমপন্থী ও সন্ত্রাসবাদী উপাদানের মধ্যে গণ্য হয়"। 

## বিতর্ক
সেপ্টেম্বর ২০০৪ এ একটি বিতর্কের শুরু হয় যখন রাশিয়ার চাপে লিথুয়ানিয়ান কর্তৃপক্ষ তাদের দেশে অবস্থিত কাভকায সেন্টারের ওয়েবসাইটি বন্ধ করে দেয় এই মর্মে যে চেচেন বিদ্রোহী কমান্ডার শামিল বাসাইয়েভ বেস্লান স্কুলের ঘটনার দায়ভার স্বীকার করে চিঠি পাঠায় ও তার সাথে কিছু চিত্র, যেগুলি ওয়েবসাইটিতে দেওয়া হয়েছে। পরবর্তীকালে ওয়েবসাইটি সুইডেনের ইন্টারনেট পরিষেবা প্রদানকারী (ISP) সংস্থা PRQ -এর সার্ভারে খোলা হয় এবং পরবর্তীতে এপ্রিল ২০০৮ এ এস্তোনিয়ায়, AS Starman এর দেওয়া ওয়েবসার্ভারে স্থানান্তর করা হয়।

## তথ্যসূত্র

## বহিঃসংযোগ
* তথ্য সংস্থা “Kavkaz Center” প্রশাসনিক ওয়েবসাইট
* প্রশাসনিক “Kavkaz Center” তথ্য সংস্থাটির আলাপচারিতার পাতা
* প্রতিরুপ:
** Kavkaz.TV
** KavkazNews.com
** Kavkaz.Org.UK
** KavkazCenter.Net
** KavkazCenter.Info

বিষয়শ্রেণী:১৯৯৯-এ প্রতিষ্ঠিত প্রকাশনা
বিষয়শ্রেণী:ইচকেরিয়ার চেচনিয়া প্রজাতন্ত্র
বিষয়শ্রেণী:ইউরোপীয় রাজনৈতিক ওয়েবসাইট
বিষয়শ্রেণী:ইসলামিক রাজনৈতিক ওয়েবসাইট
বিষয়শ্রেণী:দ্বিতীয় চেচনিয়া যুদ্ধ
বিষয়শ্রেণী:বিকল্প সাংবাদিকতা সংগঠন
চেচনিয়া

**চেচনিয়া** (/ˈtʃɛtʃniə/; ; চেচেন ভাষায়: Нохчийчоь, Noxçiyçö)  বা দাপ্তরিক ভাবে **চেচেন প্রজাতন্ত্র** (; চেচেন ভাষায়: Нохчийн Республика, Noxçiyn Respublika), এছাড়াও, বানান কখনও কখনও ইচকেরিয়া (Ichkeria; ইংরেজি: খনিজের ভূমি) হিসাবে উল্লেখ করা হয়। চেচনিয়া রাশিয়ার একটি প্রজাতন্ত্র। এটা উত্তর ককেশাসে পূর্ব ইউরোপের সর্বদক্ষিণ অংশে অবস্থিত, এবং কাস্পিয়ান সাগরের ১০০ কিলোমিটারের মধ্যে।  প্রজাতন্ত্রের রাজধানী গ্রোজনি শহর। ২০১০ সালের হিসাব অনুযায়ী জনসংখ্যা হল, ১২ লক্ষ ৬৮ হাজার ৯৮৯ জন, যাদের বেশিরভাগ প্রধানত চেচেন জাতিগোষ্ঠির এবং তার সাথে কিছু রুশ সংখ্যালঘু গোষ্ঠীর মানুষ ছিল।

এই ছোট অঞ্চলটি ঊনবিংশ শতাব্দীর গোড়ার দিকে রাশিয়া দ্বারা অধিকৃত হয়েছিল কিন্তু বহুবার এটি মুক্ত হওয়ার চেষ্টা করেছে। 

1990 এবং 2000 এর দশকে রাশিয়া নৃশংস চেচেনদের বিরুদ্ধে দুটি যুদ্ধে লিপ্ত হয়েছিল, যার সমাপ্তি ঘটে রাশিয়ানদের দ্বারা 200,000 চেচেন বেসামরিক নাগরিককে হত্যার মাধ্যমে।

## তথ্যসূত্র

## বহিঃসংযোগ
*  Official site of the Republic of Chechnya 
* 
* AlertNet Chechnya and the North Caucasus
*  (video)


বিষয়শ্রেণী:বিভক্ত অঞ্চল
বিষয়শ্রেণী:রাশিয়ায় ইসলাম
বিষয়শ্রেণী:১৯৯৩-এ প্রতিষ্ঠিত রাষ্ট্র ও অঞ্চল
বিষয়শ্রেণী:চেচনিয়া-ভাষাভাষী দেশসমূহ এবং অঞ্চলসমূহ
বিষয়শ্রেণী:১৯৯৩-এ রাশিয়ায় প্রতিষ্ঠিত
বিষয়শ্রেণী:চেচনিয়া
পঞ্চম জাতীয় সংসদ নির্বাচন, ১৯৯১

**পঞ্চম জাতীয় সংসদ নির্বাচন ১৯৯১**, বাংলাদেশে ২৭শে ফেব্রুয়ারি ১৯৯১ সালে অনুষ্ঠিত হয়েছিল। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ৪২৪জন সতন্ত্র প্রার্থীসহ ৭৫টি দল থেকে মোট ২৭৮৭ জন প্রার্থী নির্বাচনে অংশ নেয়। নির্বাচনে খালেদা জিয়া নেতৃত্বাধীন বিএনপি জয় লাভ করে। তারা ৩০০টি আসনের মধ্যে ১৪০টি আসন লাভ করে। মোট ভোট গৃহীত হয়েছিল ৫৫.৪%।

২৪ নভেম্বর ১৯৯৫ সালে এই সংসদ ভেঙে দেওয়া হয়।

## পটভূমি

১৯৯০ সালের ৬ ডিসেম্বর ব্যাপক স্বৈরাচার বিরোধী আন্দোলনের ফলে গণঅভ্যুত্থানে এরশাদ সরকারের পতন ঘটে। 
উদ্ভুত পরিস্থিতে সর্বসম্মতিক্রমে বিচারপতি শাহাবুদ্দিন আহমেদ-এর নেতৃত্বে একটি অন্তর্বর্তীকালীন সরকার গঠিত হয়। তিন জোটের রূপরেখা অনুসারে ৯০ দিনের মধ্যে একটি অবাধ, সুষ্ঠু ও নিরপেক্ষ নির্বাচন অনুষ্ঠিত হয়। এই সরকার ৬ ডিসেম্বর ১৯৯০ সাল থেকে ২০ মার্চ ১৯৯১ সাল পর্যন্ত নেতৃত্ব দিয়েছিল।

## ফলাফল

;কিছু তথ্য
* মোট ভোট কেন্দ্র - ২৪,১৫৪
* মোট ভোটার - ৬,২১,৮১,৭৪৩
** পুরুষ - ৩,৩০,৪০,৭৭৫
** মহিলা - ২,৯১,৪০,৯৮৬
* মোট মহিলা প্রার্থী - ৩৭

## তথ্যসূত্র

১৯৯১
বিষয়শ্রেণী:পঞ্চম জাতীয় সংসদ
বিষয়শ্রেণী:১৯৯১-এ বাংলাদেশ
বিষয়শ্রেণী:১৯৯১-এ বাংলাদেশে নির্বাচন
বিষয়শ্রেণী:১৯৯১-এ এশিয়ায় নির্বাচন
ইমকান্ডের

**ইমকান্ডার** () একটি তুরস্ক ভিত্তিক এনজিও যেটি চেচনিয়ায় মানবিক সহায়তার জন্য ত্রাণ সংগ্রহ করে ও চেচনিয়ায় মালপত্র সরবরাহ করে।

## বির্তক
২০১৩ সালের মার্চে, রাশিয়া ইমকান্ডারকে "আল কায়েদার নিষেধাজ্ঞার তালিকা" তে অন্তর্ভুক্ত করতে জাতিসংঘের নিরাপত্তা পরিষদের প্রতি আহবান জানায় যা ৬ই সেপ্টেম্বর ব্রিটেন, ফ্রান্স এবং লুক্সেমবার্গ দ্বারা প্রত্যাখ্যাতি হয়।

## তথ্যসূত্র

বিষয়শ্রেণী:বেসরকারি সংস্থা
বিষয়শ্রেণী:তুরস্কের সংস্থা
জাতীয় সড়ক ২ (ভারত, পুরাতন সংখ্যায়ন)

**২নং জাতীয় সড়ক** (ভারত) ভারতের প্রধান জাতীয় সড়কগুলির একটি। পশ্চিমবঙ্গ থেকে দিল্লি পর্যন্ত বিস্তৃত এই ১৪৬৫ কিলোমিটার সড়ক এই দুই রাজ্য ছাড়াও ঝাড়খণ্ড, বিহার ও উত্তরপ্রদেশের উপর দিয়ে গেছে। এই সড়ক পশ্চিমবঙ্গের মধ্যে কলকাতার কাছে ডানকুনি থেকে শুরু। ডানকুনি থেকে পালশিট ৬৫ কিলোমিটার দুর্গাপুর এক্সপ্রেসওয়ে হিসেবে পরিচিত। পালশিট থেকে জি-টি রোড হয়ে বর্ধমান, পানাগড়, দুর্গাপুর, রাণীগঞ্জ ও আসানসোল শহর হয়ে বরাকর শহরে শেষ। ডানকুনি থেকে বরাকর ২৩৫ কিলোমিটার। এরপর ঝাড়খণ্ডের মধ্যে মাইথন, নিরসা, ধানবাদ শহর, ইসরি, বরহি হয়ে বরাচট্টি পর্যন্ত। ঝাড়খণ্ডে মোট ১৯০ কিলোমিটার। এরপর বিহার রাজ্যে মোট ২০২ কিলোমিটার। বরাচট্টি থেকে শুরু করে গয়া, ডেহরি-অন- শোন, সাসারাম, মোহনিয়া হয়ে উত্তর প্রদেশ সীমান্তের কারমানাশা নদের উপর সেতুতে শেস হয়েছে। এরপর উত্তর প্রদেশে কারমানাশা নদের উপর সেতু থেকে শুরু হয়ে মুঘলসরাই, বারানসী, এলাহাবাদ, কানপুর, এটাওয়া ও আগ্রা হয়ে হরিয়ানা সীমান্তে শেষ হয়। আগ্রা থেকে দিল্লী দুরত্ত ২০০কিলোমিটার। মোট রাস্তা ৭৫২ কিলোমিটার। হরিয়ানায় ঢোকার পর মোট ৭৪ কিলোমিটার রাস্তা রাজ্যের মধ্যে। গুরুত্তপূরন শহর গুলি হল ফরিদাবাদ এবং পলওয়াল। শেষ মেশ দিল্লিতে অন্তিম ১২ কিলোমিটার রাস্তা।তারপর অশোকনগর এ শ্রী রামকৃষ্ণ ভবতারিণী মন্দির   অবস্থিত! দক্ষিণা- ১০১/-..  

## পাদটীকা

## বহিঃসংযোগ
* http://fatehpur.nic.in/

বিষয়শ্রেণী:ভারতের জাতীয় সড়ক
বিষয়শ্রেণী:ভারতীয় জাতীয় মহাসড়ক
2
2
2
2
2
2
2
বিষয়শ্রেণী:বিহারের জাতীয় সড়ক
বিষয়শ্রেণী:ঝাড়খণ্ডের জাতীয় সড়ক
বিষয়শ্রেণী:দিল্লির পরিবহন
বিষয়শ্রেণী:কলকাতার পরিবহন
সোফিয়া ভেরগারা

**সোফিয়া মারগারেটা ভারগারা ভারগারা** (; জন্মঃ ১০ই জুলাই, ১৯৭২) কলম্বিয়ান অভিনেত্রী, কমেডিয়ান, টেলিভিশনের উপস্থাপক ও মডেল।

## প্রাথমিক জীবন
সোফিয়ার জন্ম ১৯৭১ সালে কলম্বিয়ায়। সোফিয়ার মা গৃহিণী এবং বাবা একটি মাংসের দোকানে কাজ করেন।

## ব্যক্তিগত জীবন
১৯৯০ সালে ১৮ বছর বয়সে অভিনেতা জো গঞ্জালেজকে বিয়ে করেন সোফিয়া। ১৯৯২ সালের সেপ্টেম্বরে তাদের প্রথম সন্তানের জন্ম। কিন্তু ১৯৯৩ সালে ভেঙ্গে যায় তাদের সংসার।

১০ জুলাই ২০১২ আরেক প্রেমিক ব্যবসায়ী নিক লয়েভের সাথে বাগদান হয় ভারগারার। মে ২৩, ২০১৪ তে সোফিয়া জানালেন যে তাদের বাগদান বাতিল করা হয়েছে।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলম্বীয় অভিনেত্রী
বিষয়শ্রেণী:২০শ-শতাব্দীর কলম্বীয় অভিনেত্রী
বিষয়শ্রেণী:২১শ-শতাব্দীর কলম্বীয় অভিনেত্রী
বিষয়শ্রেণী:ক্যান্সার থেকে বেঁচে যাওয়া ব্যক্তি
বিষয়শ্রেণী:কলম্বিয়া থেকে মার্কিন যুক্তরাষ্ট্রে দেশান্তরী
বিষয়শ্রেণী:কলম্বিয়ার নারী মডেল
বিষয়শ্রেণী:কলম্বীয় চলচ্চিত্র অভিনেত্রী
বিষয়শ্রেণী:কলম্বিয়ার রোমান ক্যাথলিক
বিষয়শ্রেণী:কলম্বিয়ার টেলেনোভেলার অভিনেত্রী
বিষয়শ্রেণী:কলম্বীয় টেলিভিশন অভিনেত্রী
বিষয়শ্রেণী:বারানকিইয়ার ব্যক্তিত্ব
বিষয়শ্রেণী:কলম্বিয় কণ্ঠাভিনেত্রী‎
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:হিস্পানিক ও লাতিন আমেরিকান অভিনেত্রী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:মার্কিন নারী মডেল
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:কলম্বীয় বংশোদ্ভূত মার্কিন ব্যক্তি
জোজি গিরিপথ

**জোজি গিরিপথ** বা **জোজি লা** ভারতের লাদাখে পশ্চিম হিমালয় পর্বতশ্রেণীতে শ্রীনগর হতে লেহ যাওয়ার জাতীয় সড়ক ১ ওপর অবস্থিত একটি গিরিপথ।

## অবস্থান

জোজি গিরিপথ শ্রীনগর হতে লেহ যাওয়ার জাতীয় সড়ক ১ ওপর অবস্থিত হওয়ায় কাশ্মীর ও লাদাখের মধ্যে সংযোগ রক্ষায় গুরুত্বপূর্ণ ভূমিকা পালন করে। সোনমার্গ থেকে এই গিরিবর্ত্মের দুরত্ব ।

## আবহাওয়া

প্রতি বছর ছয় মাস প্রচন্ড তুষারপাতে জোজি গিরিবর্ত্মে বরফ জমে থাকায় এই সড়ক বন্ধ থাকে এবং লেহ সড়কপথে সমগ্র দেশ থেকে বিচ্ছিন্ন থাকে। ২০০৮ খ্রিষ্টাব্দে এই গিরিপথে  তুষারপাত হয়। প্রতি বছর বসন্তকালে সীমান্ত সড়ক সংস্থা এই স্থানের বরফ পরিষ্কার করে জুনের শুরু থেকে নভেম্বরের মধ্যভাগ পর্যন্ত ১ডি নং জাতীয় সড়ক খোলার ব্যবস্থা করে। 

## সামরিক গুরুত্ব
১৯৪৭ খ্রিষ্টাব্দের ভারত-পাকিস্তান যুদ্ধের সময় ১৯৪৮ খ্রিষ্টাব্দে পাকিস্তানি সেনাবাহিনী লাদাখ জয়ের অভিযানে জোজি গিরিবর্ত্ম দখল করে নেয়। ঐ বছর পয়লা নভেম্বর ভারতীয় সেনাবাহিনী অপারেশন বাইসন নামক সামরিক অভিযানের মাধ্যমে এই গিরিবর্ত্ম অতর্কিত ট্যাঙ্ক আক্রমণের মাধ্যমে দখল করে নেয়। 

## জোজি-লা টানেল
এই গিরিবর্ত্ম দিয়ে যোগাযোগের সুবিধার্থে নির্মীয়মান ১৪.২ কিমি টানেল। এটি হবে **এশিয়ার দীর্ঘতম দ্বিমুখী টানেল**।

## চিত্রশালা


Image:SnowCutting.jpg|জোজি গিরিবর্ত্মে বরফ সরানো যন্ত্র
Image:Zojila Road.jpg|১ডি নং জাতীয় সড়ক
Image:A view from Zoji La.jpg| জোজি গিরিবর্ত্ম থেকে দৃষ্ট প্রকৃতি

## তথ্যসূত্র

বিষয়শ্রেণী:ভারতের পর্বত গিরিপথ
বিষয়শ্রেণী:হিমালয়ের পর্বত গিরিপথ
বিষয়শ্রেণী:লাদাখের ভূমিরূপ
গ্রীষ্মকালীন যুব অলিম্পিকে ফিল্ড হকি

গ্রীষ্মকালীন যুব অলিম্পিক গেমসে ফিল্ড হকি প্রতিযোগিতা শুরু হয় ২০১০ গ্রীষ্মকালীন যুব অলিম্পিক থেকে। এই প্রতিযোগিতায় ছেলে ও মেয়ে উভয়েই অংশগ্রহণ করেছিল।

## ছেলেদের প্রতিযোগিতা

### সার সংক্ষেপ

### দলগত অংশগ্রহণ

## মেয়েদের প্রতিযোগিতা

### সার সংক্ষেপ

### দলগত অংশগ্রহণ

## তথ্যসূত্র

বিষয়শ্রেণী:ফিল্ড হকি প্রতিযোগিতা
বিষয়শ্রেণী:গ্রীষ্মকালীন যুব অলিম্পিকে ক্রীড়া
ল্যাঞ্জা সাহেলি

**ল্যাঞ্জা সাহেলি** (বৈজ্ঞানিক নাম: *Pericrocotus ethologus*) বা **সিঁদুরে-লাল সাত সহেলি** Campephagidae (ক্যাম্পেফ্যাজিডি) গোত্র বা পরিবারের অন্তর্গত *[[Pericrocotus]]* (পেরিক্রোকোটাস) গণের এক প্রজাতির ছোট পতঙ্গভূক পাখি। ল্যাঞ্জা সাহেলির বৈজ্ঞানিক নামের অর্থ *পীতবর্ণের পাখির সদৃশ* (গ্রিক: *pere* = খুব, *krokotos* = গাঢ় পীত রঙ; লাতিন: *ethologus* = একই রকম)। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। পৃথিবীতে এদের সংখ্যা সম্বন্ধে তেমন কিছু জানা যায় নি।

## বিস্তৃতি

ল্যাঞ্জা সাহেলির মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, পাকিস্তান, আফগানিস্তান, ভুটান, নেপাল, মায়ানমার, চীন, থাইল্যান্ড, লাওস, কম্বোডিয়া ও ভিয়েতনাম জুড়ে এদের বিস্তৃতি।

## উপপ্রজাতি

ল্যাঞ্জা সাহেলির মোট সাতটি উপপ্রজাতি সনাক্ত করা গেছে। উপপ্রজাতিগুলো হল:

* *P. e. favillaceus* (Bangs & J. C. Phillips, 1914) - এদের বিস্তৃতি উত্তর-পূর্ব আফগানিস্তান ও নেপাল জুড়ে। দক্ষিণ পাকিস্তান ও পশ্চিম ভারতে এরা বিচরণ করে, তবে প্রজনন করে না
* *P. e. laetus* (Mayr, 1940) - এদের প্রধান আবাস পূর্ব নেপাল থেকে উত্তর-পূর্ব ভারত ও মধ্য চীন
* *P. e. ethologus* (Bangs & J. C. Phillips, 1914) - ভারতের আসাম, বাংলাদেশ, উত্তর মায়ানমার ও মধ্য চীন জুড়ে এরা প্রজনন করে। উত্তর থাইল্যান্ড, উত্তর লাওস ও উত্তর ভিয়েতনামের অধিবাসীরা অপ্রজননশীল
* *P. e. mariae* (Ripley, 1952) - এদের বিস্তৃতি দক্ষিণ-পূর্ব আসাম, বাংলাদেশ ও পশ্চিম মায়ানমার জুড়ে
* *P. e. yvettae* (Bangs, 1921) - এদের বিস্তৃতি উত্তর-পূর্ব মায়ানমার ও দক্ষিণ চীন জুড়ে
* *P. e. ripponi* (Stuart Baker, 1924) - পূর্ব মায়ানমার, উত্তর-পশ্চিম থাইল্যান্ড জুড়ে এদের আবাস
* *P. e. annamensis* (Robinson & Kloss, 1923) - দক্ষিণ ও মধ্য ভিয়েতনাম জুড়ে এদের আবাস।

## তথ্যসূত্র

## বহিঃসংযোগ

* Oriental Bird Club Image , আরও আলোকচিত্র।

বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:পাকিস্তানের পাখি
বিষয়শ্রেণী:আফগানিস্তানের পাখি
বিষয়শ্রেণী:ভুটানের পাখি
বিষয়শ্রেণী:কম্বোডিয়ার পাখি
বিষয়শ্রেণী:চীনের পাখি
বিষয়শ্রেণী:মিয়ানমারের পাখি
বিষয়শ্রেণী:লাওসের পাখি
বিষয়শ্রেণী:ভিয়েতনামের পাখি
বিষয়শ্রেণী:নেপালের পাখি
বিষয়শ্রেণী:থাইল্যান্ডের পাখি
বিষয়শ্রেণী:পেরিক্রোকোটাস
বিষয়শ্রেণী:১৯১৪-এ বর্ণিত পাখি
বিষয়শ্রেণী:হিমালয়ের পাখি
বিষয়শ্রেণী:উত্তর-পূর্ব ভারতের পাখি
এরনা সুলবার্গ

**আর্না সলবার্গ** (; জন্ম: ২৪ ফেব্রুয়ারি, ১৯৬১) বার্গেন এলাকায় জন্মগ্রহণকারী নরওয়ের বর্তমান প্রধানমন্ত্রী ও বিশিষ্ট নারী রাজনীতিবিদ। ২০০৪ সাল থেকে নরওয়ের কনজারভেটিভ পার্টির নেতৃত্ব দিয়ে আসছেন। ২০১৩ সালের সংসদ নির্বাচনে মধ্য-ডানপন্থী জোট সংখ্যাগরিষ্ঠ আসন লাভ করে। এরফলে ১৪ অক্টোবর, ২০১৩ তারিখে তিনি নরওয়ের প্রধানমন্ত্রী হিসেবে ইয়েন স্টলটেনবার্গের স্থলাভিষিক্ত হন।

## প্রারম্ভিক জীবন
নরওয়ের পশ্চিমাংশের বার্গেনে এরনা সুলবার্গ জন্মগ্রহণ করেন ও কালফারেত এলাকায় বড় হন। বাবা অ্যাসবর্ন সুলবার্গ বার্গেন স্পোরভেইয়ে পরামর্শক ছিলেন। মা ইঙ্গা ওয়েঞ্চি তরগারসেন একজন কর্মজীবি নারী। সুলবার্গের দুই বোন রয়েছে।

বিদ্যালয়ে অধ্যয়নকালীন তিনি সক্রিয় ও গল্পপ্রিয় ছিলেন। ১৯৭৯ সালে উচ্চ বিদ্যালয়ের ছাত্রী অবস্থায় বিদ্যালয়ের ছাত্রী ইউনিয়নের পরিচালনা পরিষদে নির্বাচিত হন। একই সালে জ্যামাইকায় অর্থসাহায্যের জন্য জাতীয় পর্যায়ের দাতব্য সংস্থা অপারেশন ড্যাগসভার্কেরও নেতৃত্বে ছিলেন সুলবার্গ। ১৯৮৬ সালে বার্গেন বিশ্ববিদ্যালয় থেকে স্নাতক ডিগ্রী সম্পন্ন করেন। চূড়ান্ত বর্ষে থাকাকালীন কনজারভেটিভ পার্টির ছাত্রলীগের নেতৃত্ব দেন।

ব্যক্তিগত জীবনে বিবাহিতা সুলবার্গ সিন্দ্রে ফিন্সের সাথে বিবাহবন্ধনে আবদ্ধ হন। তাদের সংসারে দুই সন্তান রয়েছে।

## রাজনৈতিক জীবন
থাম্ব|২০০৪ সালে নরডিক কাউন্সিলে এরনা সুলবার্গ
১৯৭৯ থেকে ১৯৮৩ সাল পর্যন্ত বার্গেন সিটি কাউন্সিলের প্রতিনিধি সদস্য হন। তারপর ১৯৮৭ থেকে ১৯৮৯ সাল মেয়াদকালে নির্বাহী পরিষদের প্রতিনিধি সদস্য হয়েছিলেন সুলবার্গ।

১৯৮৯ সালে হর্দাল্যান্ড এলাকা থেকে প্রথমবারের মতো নরওয়ের সংসদ স্টর্টিংয়ের সংসদ সদস্য নির্বাচিত হন। এরপর থেকে আরও পাঁচবার সংসদ সদস্য হিসেবে নির্বাচিত হয়ে দায়িত্ব পালন করছেন। এছাড়াও ১৯৯৪ থেকে ১৯৯৮ সাল পর্যন্ত জাতীয় কনজারভেটিভ ওম্যান’স অ্যাসোসিয়েশনের দলনেত্রী ভূমিকায় অবতীর্ণ হয়েছেন তিনি।

২০০১ থেকে ২০০৫ সালের মধ্যে তৎকালীন প্রধানমন্ত্রী জেল ম্যাগনে বন্দেভিকের দ্বিতীয় মন্ত্রীপরিষদে স্থানীয় সরকার ও আঞ্চলিক উন্নয়ন মন্ত্রী ছিলেন সুলবার্গ। মন্ত্রণালয়ের নীতি-নির্ধারণে তার শক্ত ভূমিকার জন্য সংবাদ মাধ্যমে জার্ন-আর্না (লৌহমানবী এরনা) নামে পরিচিতি পান। ২০০২ থেকে ২০০৪ সাল মেয়াদে তিনি কনজারভেটিভ পার্টির উপ-নেতা মনোনীত হন। দলের নেতৃত্ব পান ২০০৪ সালে।

৯ সেপ্টেম্বর, ২০১৩ তারিখে অনুষ্ঠিত সংসদ নির্বাচনে বিজয়ের মাধ্যমে প্রধানমন্ত্রী হবার সম্ভাব্য সুযোগ পান। প্রধানমন্ত্রী হিসেবে শপথ নেয়ার পর তিনি হলেন গ্রো হার্লেম ব্রুন্দতল্যান্ডের পর নরওয়ের দ্বিতীয় নারী প্রধানমন্ত্রী।

## তথ্যসূত্র

## বহিঃসংযোগ
* "Erna Solber prevented Vanunu's asylum"
* "Vanunu - Hope that Norway will give me asylum" 
* "Vanunu's friends furious - politicians mute" 

|-

|-

বিষয়শ্রেণী:নরওয়ের প্রধানমন্ত্রী
বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নরওয়েজীয় রাজনীতিবিদ
বিষয়শ্রেণী:নারী প্রধানমন্ত্রী
বিষয়শ্রেণী:নরওয়েজীয় সংসদ সদস্য
বিষয়শ্রেণী:২০শ শতাব্দীর নরওয়েজীয় রাজনীতিবিদ
বিষয়শ্রেণী:২০শ শতাব্দীর নরওয়েজীয় নারী রাজনীতিবিদ
বিষয়শ্রেণী:২১শ শতাব্দীর নরওয়েজীয় রাজনীতিবিদ
বিষয়শ্রেণী:২১শ শতাব্দীর নরওয়েজীয় নারী রাজনীতিবিদ
বিষয়শ্রেণী:নরওয়ের নারী মন্ত্রী
বিষয়শ্রেণী:২১শ শতাব্দীর নারী প্রধানমন্ত্রী
বিষয়শ্রেণী:ইউরোপের নারী প্রধানমন্ত্রী
বিষয়শ্রেণী:নরওয়েজীয় লুথারান
বিষয়শ্রেণী:বার্গেন বিশ্ববিদ্যালয়ের প্রাক্তন শিক্ষার্থী
প্যারালিম্পিক গেমস

**প্যারালিম্পিক গেমস** হল আংশিক বা সম্পূর্ণ বিকলাঙ্গদের একটি আন্তর্জাতিক বহু-ক্রীড়া প্রতিযোগিতা। শ্রবণশক্তি, দৃষ্টিশক্তি, মানসিক দক্ষতা মোটকথা পঞ্চইন্দ্রিয়ের যেকোন এক বা একাধিক বিকল ইন্দ্রিয় বা বিকলাঙ্গ, প্রতিবন্ধী ক্রীড়াবিদরাই এই ক্রীড়া অনুষ্ঠানে অংশগ্রহণ করে থাকে। এই গেমসের দুই ধরনের প্রকরণ অনুষ্ঠিত হয়ে থাকে। সেগুলো যথাক্রমে গ্রীষ্মকালীন প্যারালিম্পিক গেমস ও শীতকালীন প্যারালিম্পিক গেমস। এই গেমসগুলি ১৯৮৮ সালের সিউল অলিম্পিকের পর থেকে অলিম্পিকের সমান্তরালে অনুষ্ঠিত হয়ে আসছে। সব ধরনের প্যারালিম্পিক গেমস আন্তর্জাতিক প্যারালিম্পিক কমিটির তত্ত্বাবধানে অনুষ্ঠিত হয়।

দ্বিতীয় বিশ্বযুদ্ধে আহত ও পঙ্গু ব্রিটিশ সৈন্যদের একটি ছোট মিলনমেলা থেকে বিংশ শতকে এসে এই প্যারালিম্পিক গেমস একটি বৃহৎ পরিসরের আন্তর্জাতিক ক্রীড়া অনুষ্ঠানে পরিণত হয়েছে। এই গেমসের অন্যতম উদ্দেশ্য হল বিকলাঙ্গ ক্রীড়াবিদদের ও সুস্থ ও সাবলীল ক্রীড়াবিদদের মধ্যকার ব্যবধান ঘুচে দিয়ে তাদেরকে সুস্থদের মতই আন্তর্জাতিক পরিমণ্ডলে ক্রীড়া প্রতিযোগীতার সমান সুযোগ প্রদান করা।

## তথ্যসূত্র

## বহিঃসংযোগ
* অফিসিয়াল ওয়েবসাইট
* Keeping the momentum of the Paralympics 
* Paralympic Sport TV, web-TV channel of the International Paralympic Committee (IPC)
* Paralympic Games – Facts and figures

বিষয়শ্রেণী:প্যারালিম্পিক গেমস
বিষয়শ্রেণী:অলিম্পিক গেমস
বিষয়শ্রেণী:প্রতিবন্ধীদের ক্রীড়া প্রতিযোগিতা
বিষয়শ্রেণী:বহু-ক্রীড়া প্রতিযোগিতা
বিষয়শ্রেণী:প্রতিবন্ধীদের বহু-ক্রীড়া প্রতিযোগিতা
বিষয়শ্রেণী:১৯৬০-এ প্রতিষ্ঠিত পুনরাবৃত্ত ক্রীড়া ঘটনা
বোকা জুনিয়র্স

থাম্ব|
**ক্লাব আতলেতিকো বোকা জুনিয়র্স** একটি আর্জেন্টিনীয় ক্লাব যা বুয়েনোস আইরেসের নিকটবর্তী লা বোকায় অবস্থিত। ক্লাবে বিভিন্ন ধরনের কার্যক্রম চালু থাকলেও বোকা জুনিয়র্স মূলত তাদের ফুটবল দলের কারণেই অধিক পরিচিত যা বর্তমানে আর্জেন্টিনীয় প্রিমেরা দিবিসিওন খেলে।

বোকা জুনিয়র্স আর্জেন্টিনা এবং বিশ্বের সবচেয়ে সফল ফুটবল দলগুলোর অন্যতম, যা এখন পর্যন্ত ৫০টি দাপ্তরিক শিরোপা জিতেছে। সর্বশেষ তারা জিতে ২০১১ কোপা আর্জেন্টিনা শিরোপা। বোকা জুনিয়র্সের ঘরোয়া শিরোপাগুলোর মধ্যে রয়েছে ২৪টি প্রিমেরা দিভিশন শিরোপা, দুইটি কোপা আর্জেন্টিনা, দুইটি কোপা দি কম্পেতেনসিয়া জকি ক্লাব, ৫টি কোপা ড. কার্লোস ইবারগুরেন এবং একটি কোপা এস্তিমুলো (এএএফ)। আন্তর্জাতিক ক্ষেত্রে তারা ১৮টি শিরোপা জিতেছে, যা এ.সি. মিলানের সাথে যৌথভাবে একটি রেকর্ড। অবশ্য, বোকা জুনিয়র্স অপেশাদার ক্লাব থাকাকালেও দুইটি আন্তর্জাতিক শিরোপা জিতে। ১৯১৯ সালে টাই কাপ এবং ১৯২০ সালে কোপা দি অনর কুসেনিয়ের। প্রতিযোগিতা দুইটি শুরু হয় কনমেবল প্রতিষ্ঠার পূর্বে। বোকা জুনিয়র্সের আন্তর্জাতিক শিরোপা গুলোর মধ্যে রয়েছে ৬টি কোপা লিবের্তাদোরেস, ৪টি রিকোপা সাউদামেরিকানা, ৩টি ইন্টারকন্টিনেন্টাল কাপ ২টি কোপা সাউদামেরিকানা, ১টি কোপা অরো, ১টি সুপারকোপা সাউদামেরিকানা, ১টি সুপারকোপা মাস্টার্স, ১টি টাই কাপ এবং একটি কোপা দি অনর কুসেনিয়ের।

## তথ্যসূত্র

## বহিঃসংযোগ

বিষয়শ্রেণী:আর্জেন্টিনার ফুটবল ক্লাব
বিষয়শ্রেণী:বোকা জুনিয়র্স
বিষয়শ্রেণী:অনির্বাসিত ফুটবল ক্লাব
বিষয়শ্রেণী:আন্তর্মহাদেশীয় কাপ (ফুটবল) বিজয়ী ক্লাব
বিষয়শ্রেণী:১৯০৫-এ প্রতিষ্ঠিত ফুটবল ক্লাব
বিষয়শ্রেণী:১৯০৫-এ আর্জেন্টিনায় প্রতিষ্ঠিত
চতুর্থ জাতীয় সংসদ নির্বাচন, ১৯৮৮

**চতুর্থ জাতীয় সংসদ নির্বাচন ১৯৮৮** বাংলাদেশে ৩রা মার্চ ১৯৮৮ সালে অনুষ্ঠিত হয়। নির্বাচনটি বাংলাদেশের অধিকাংশ প্রধান দলই বর্জন করেছিল; যেমন, বাংলাদেশ আওয়ামী লীগ, বাংলাদেশ জাতীয়তাবাদী দল, বাংলাদেশ জামায়াতে ইসলামী, বাংলাদেশের কমিউনিস্ট পার্টি, বাংলাদেশ কৃষক শ্রমিক আওয়ামী লীগ, ন্যাপ (মুজাফ্‌ফর) এবং বাংলাদেশের ওয়ার্কার্স পার্টি। নির্বাচনে জাতীয় পার্টি জয় লাভ করে, তারা ৩০০টি আসনের মধ্যে ২৫১টি আসন লাভ করে। মোট ভোটারদের মধ্যে ৫২.৫% ভোট গৃহীত হয়েছিল।

## ফলাফল

;কিছু তথ্য
* মোট ভোটার - ৪,৯৮,৬৩,৮২৯
** পুরুষ - ২,৬৩,৭৯,৯৪৪
** মহিলা - ২,৩৪,৮৩,৮৮৫

## আরও দেখুন
তৃতীয় জাতীয় সংসদ নির্বাচন, ১৯৮৬

পঞ্চম জাতীয় সংসদ নির্বাচন, ১৯৯১

## তথ্যসূত্র

১৯৮৮
বিষয়শ্রেণী:চতুর্থ জাতীয় সংসদ
বিষয়শ্রেণী:১৯৮৮-এ বাংলাদেশ
বিষয়শ্রেণী:১৯৮৮-এ বাংলাদেশে নির্বাচন
বিষয়শ্রেণী:১৯৮৮-এ এশিয়ায় নির্বাচন
তৃতীয় জাতীয় সংসদ নির্বাচন, ১৯৮৬

**তৃতীয় জাতীয় সংসদ নির্বাচন ১৯৮৬**, বাংলাদেশে ৭ই মে ১৯৮৬ সালে অনুষ্ঠিত হয়। নির্বাচনে মোট ১,৫২৭ জন প্রার্থী অংশগ্রহণ করে। নির্বাচনে জাতীয় পার্টি ৩০০টি আসনের মধ্যে ১৫৩টি আসনে জয় লাভ করে। মোট ভোটারের ৬১.১% ভোট সংগৃহীত হয়েছিল।

পূর্বের নির্বাচনের বিজয়ী বিএনপি এই নির্বাচনটি বর্জন করেছিল কারণ তারা এরশাদের সামরিক সরকারের অধীনে কোনো নির্বাচনে অংশগ্রহণের পক্ষে ছিল না। তারা এটিকে অবৈধ ও অসাংবিধানিক মনে করত এবং এরশাদ সরকারের অধীনে নির্বাচনে অংশগ্রহণ করা মানে তার শাসনকে বৈধতা দেওয়া হিসেবে আখ্যায়িত করে।

## ফলাফল

;কিছু তথ্য
* মোট ভোট কেন্দ্র - ২৩,২৭৯
* মোট ভোটার - ৪,৭৮,৭৬,৯৭৯
** পুরুষ - ২,৫২,২৪,৩৮৫
** মহিলা - ২,২৬,৫২,৫৯৪

## আরো দেখুন
* তৃতীয় জাতীয় সংসদ সদস্যদের তালিকা

## তথ্যসূত্র

১৯৮৬
বিষয়শ্রেণী:তৃতীয় জাতীয় সংসদ
বিষয়শ্রেণী:১৯৮৬-এ বাংলাদেশ
বিষয়শ্রেণী:১৯৮৬-এ বাংলাদেশে নির্বাচন
বিষয়শ্রেণী:১৯৮৬-এ এশিয়ায় নির্বাচন
আলফ্রেড মার্শাল

**আলফ্রেড মার্শাল** তার উনবিংশ শতাব্দীর প্রভাবশালী অর্থনিতীবিদ। তার বই ১৮৯০ সালে প্রকাশিত *প্রিন্সিপলস অফ ইকোনমিক্স* (১৮৯০) বহু বছর ধরে ইংল্যান্ডের অর্থনীতি শিক্ষার্থীদের পাঠ্যপুস্তক হিসেবে ব্যবহৃত হয়েছে। তিনি চাহিদা ও যোগান, প্রান্তিক উপযোগ এবং উৎপাদন ব্যয় হিসাবশাস্ত্রের ধারণার জন্ম দিয়েছিলেন। তাকে আধুনিক অর্থশাস্ত্রের অন্যতম জনক হিসেবে বিবেচনা করা হয়।

## জীবনী
মার্শাল ১৮৪২ সালের ২৬ জুলাই ইংল্যান্ডের ক্ল্যাম্পহামে জন্মগ্রহণ করেন। তার বাবা পেশায় ছিলেন একজন ক্যাশিয়ার এবং ব্যক্তিজীবনে একজন নিবেদিতপ্রাণ ধর্মপ্রচারক। বাল্যকালে তাকে ক্ল্যাম্পহামে মার্চেন্ট টেইলর স্কুলে ভর্তি করা হয় এবং পরবর্তীকালে সেন্ট জোন্স কলেজে স্থানান্তরিত হন যেখানে তার প্রথম গণিত ও গাণিতিক বিষয়বস্তুর প্রতি আগ্রহ প্রকাশ প্রায়। সেখানেই তিনি গণিতে প্রথম শ্রেণীতে দ্বিতীয় হন। আলফ্রেড মার্শাল কিছুকাল মানসিক অসুস্থতায় ভোগেন যার ফলে তিনি পদার্থবিদ্যার পাঠ ছেড়ে দিয়ে দর্শন ক্লাসে যোগ দেন। দর্শনে তার মূল আকর্ষণের বিষয়বস্তু ছিল অধিবিদ্যা। দর্শনের এই জ্ঞান তাকে অর্থনীতির সকল তত্ত্বের চিন্তার পেছনে সবচেয়ে বেশি সাহায্য করেছে।

পড়াশুনা শেষ করে তিনি অর্থনৈতিক বিভিন্ন যুক্তি ও তত্ত্ব নিয়ে গবেষণা শুরু করেন। ১৮৬৫ সালে মার্শাল ক্যামব্রিজের সেন্ট জন’স কলেজের ‘ফেলো’ নির্বাচিত হন। সেখানে তিনি প্রথমে প্রভাষক এবং পরবর্তীতে রাজনৈতিক অর্থনীতির অধ্যাপক হিসেবে কাজ করেন।

## ''প্রিন্সিপলস্‌ অফ ইকোনমিক্স''
থাম্ব|ডান|240px|alt=|আলফ্রেড মার্শালের ‘চাহিদা ও সরবরাহ রেখা’।
আলফ্রেড মার্শাল ১৮৮১ সালে তার বই *প্রিন্সিপলস্‌ অফ ইকোনমিক্স* লেখা শুরু করেন। এর প্রথম সংস্করণ বের হয় ১৮৯০ সালে এবং প্রথম সংস্করণ থেকেই বইটি তাকে দেশের শীর্ষস্থানীয় অর্থনীতিবিদে পরিণত করে। প্রথম সংস্করণে ৭৫০ পৃষ্ঠা থেকে শুরু করে অষ্টম সংস্করণে ৮৭০ পৃষ্ঠার একটি পূর্ণাঙ্গ বই আকারে ইংরেজি ভাষাভাষী দেশের মানুষের কাছে জনপ্রিয়তা পায়। আলফ্রেড মার্শাল এই বইয়েই সর্বপ্রথম চাহিদা ও সরবরাহ রেখার ধারণা দেন।

## রচিত গ্রন্থাবলী
থাম্ব|''Elements of economics of industry'', 1892
* ১৮৭৯-*দ্য ইকোনমিক্স অব ইন্ডাস্ট্রিজ*
* ১৮৭৯-*দ্য পিওর থিওরি অব ট্রেড: দ্য পিওর থিওরি অব ডোমেস্টিক ভ্যালু*
* ১৮৯০-*প্রিন্সিপলস অব ইকোনোমিক্স*
* ১৯১৯-*ইন্ডাস্ট্রি এন্ড ট্রেড*

## তথ্যসূত্র

## বহিঃসংযোগ
* 
* ''Principles of Economics'', by Alfred Marshall, at the Library of Economics and Liberty.
* ''Principles of Economics'', free audio downloads from Librivox.
* Principles of economics by Alfred Marshall at the marxists.org.
* Links to ''Principles'', ''Industry and Trade'', chapters on the pure theory of international trade and domestic value, and article "On Rent" and reviews by Edgeworth, Pigou, and Wagner.
* *Money, Credit and Commerce*, 1923. Amazon.com link to analytical Table of Contents, pp.&nbsp;7–24.

বিষয়শ্রেণী:অর্থনীতিবিদ
বিষয়শ্রেণী:১৮৮২-এ জন্ম
বিষয়শ্রেণী:১৯২৪-এ মৃত্যু
বিষয়শ্রেণী:ইংরেজ অর্থনীতিবিদ
বিষয়শ্রেণী:১৮৪২-এ জন্ম
বিষয়শ্রেণী:ব্রিস্টল বিশ্ববিদ্যালয়ের শিক্ষক
বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:২০শ শতাব্দীর ব্রিটিশ অর্থনীতিবিদ
বিষয়শ্রেণী:সেন্ট জনস কলেজ, কেমব্রিজের সভ্য
দ্রাস

**দ্রাস** ভারতের কেন্দ্রশাসিত অঞ্চল লাদাখের কার্গিল জেলার অন্তর্গত একটি শহর। এই শহরকে লাদাখের প্রবেশদ্বার বলা হয়। 

## ভূগোল

দ্রাস শহর  স্থানাঙ্কে অবস্থিত।  এই শহরের গড় উচ্চতা ৩,২৮০ মিটার বা ১০,৭৬৪ ফুট। এই শহর কার্গিল শহর থেকে ৫৬ কিলোমিটার দূরে শ্রীনগর ও লেহ শহরের সংযোগরক্ষাকারী ১ডি নং জাতীয় সড়কের ওপর দ্রাস উপত্যকার মাঝে অবস্থিত।

## জনসংখ্যাতত্ত্ব

গিলগিটের বেশিরভাগ মানুষের মতো দ্রাসের মানুষ মধ্য এশিয়া থেকে লাদাখে আগত দর্দ জাতির। তাঁরা শিনা ভাষায় কথা বলে থাকেন। এই শহরে বেশিরভাগ মানুষ ইসলাম ধর্মাবলম্বী এবং বাকিরা বৌদ্ধ ধর্মাবলম্বী। ২০১১ খ্রিষ্টাব্দের জনগণনা অনুযায়ী দ্রাসের মোট জনসংখ্যা ১,২০১। এদের মধ্যে ৬৪% পুরুষ ও ৩৬% স্ত্রী। 

## আবহাওয়া

দ্রাস শহরে অক্টোবর থেকে মের মধ্যভাগ পর্যন্ত প্রচন্ড কষ্টদায়ক শীতকাল অবস্থান করে। শীতে গড় সর্বনিম্ন তাপমাত্রা -২২° সেন্টিগ্রেড। জুন মাস থেকে সেপ্টেম্বরের শুরু পর্যন্ত দ্রাসে গ্রীষ্মকাল অবস্থান করে। এই সময় গড় তাপমাত্রা ১৫° সেন্টিগ্রেডের কাছাকাছি এবং বৃষ্টিপাত হয় না বললেই চলে। ডিসেম্বর থেকে মে মাসে পর্যন্ত প্রায় ৩৬০ মিলিমিটার বা ১৪ ইঞ্চি তুষারপাত হয়।

## কার্গিল যুদ্ধ

১৯৯৯ খ্রিষ্টাব্দের ১০ই মের মধ্যে পাকিস্তানি হানাদারেরা দ্রাসের মার্পো গিরিবর্ত্ম ও তার সংলগ্ন শৈলশিরাগুলিতে ঘাঁটি তৈরী করে দ্রাস ও তাঁর নিকটবর্তী অঞ্চলগুলি অধিকার করে নেয়। কার্গিল যুদ্ধ শুরু হলে ঐ বছরের ১৩ই জুন ভারতীয় সেনাবাহিনী দ্রাসের নিকটবর্তী টোলোলিং এবং ৫ই জুলাই সমস্ত দ্রাস অঞ্চল পাকিস্তানের দখল থেকে মুক্ত করে। 

## তথ্যসূত্র

বিষয়শ্রেণী:কার্গিল জেলার শহর ও নগর
বিষয়শ্রেণী:কার্গিল যুদ্ধ
বিষয়শ্রেণী:লাদাখের শহর ও নগর
কালো-পিঠ চেরালেজি

**কালো-পিঠ চেরালেজি** (বৈজ্ঞানিক নাম:*Enicurus immaculatus*) Muscicapidae পরিবারের পাখি। বাংলাদেশ, ভারত, নেপাল, ভুটান, থাইল্যান্ড, মায়ানমারে এদের দেখা মেলে। 
 
## আকার
কালো-পিঠ চেরালেজির আকার ২৫ সেন্টিমিটারের মত। মাথার তালু, ঘাড়, চিবুক, পিঠ কালো রঙের। কালো পিঠটার মাঝখান বরাবর ডানার ওপরে আড়াআড়িভাবে একটা চওড়া সাদা টান আছে যেটি নেমে গেছে লেজের গোড়া পর্যন্ত। গলা কালো, বুক ও পেট তুলোট সাদা। কপালের সাদা রং চোখের উপরিভাগ পর্যন্ত বিস্তৃত। লেজের আগা সাদা। লম্বাটে কালো লেজের ওপরে আড়াআড়িভাবে তিনটি সাদা রেখা টানা। লেজের ওপরে সাদা তিনটি টান তখন আলাদাভাবে দেখা যায়। ঠোঁট কালো ও পা গোলাপি। 
 
## বিস্তৃতি ও বাসা
কালো-পিঠ চেরালেজি দেখা যায় টিলা-পাহাড়ি বনের জলাশয় ঝিরি-ছড়া-ঝরনার আশপাশে। এরা বেশ নিচু দিয়ে ওড়ে। এদের কণ্ঠ মোলায়েম। পাহাড়ের গায়ের পাথরের খাঁজে বা খোঁদলে অথবা তলায় এরা বাসা বানায় শেওলা ও নরম শুকনো ঘাস দিয়ে। ডিম পাড়ে দু-তিনটি।

## খাদ্য
কালো-পিঠ চেরালেজির খাদ্য মূলত ক্ষুদ্রাতিক্ষুদ্র জলজ পোকামাকড়।

## স্বভাব
কালো-পিঠ চেরালেজি অতি চঞ্চল ও দুরন্ত পাখি।

## তথ্যসূত্র

বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:থাইল্যান্ডের পাখি
বিষয়শ্রেণী:মিয়ানমারের পাখি
বিষয়শ্রেণী:১৮৩৬-এ বর্ণিত পাখি
বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
বাংলাদেশ ছাত্র ফেডারেশন

**বাংলাদেশ ছাত্র ফেডারেশন** বাংলাদেশের একটি ছাত্র সংগঠন যা ১৯৮৫ সালের ১০ই জানুয়ারি প্রতিষ্ঠিত হয়।

## ইতিহাস
মূলত এরশাদ বিরোধী আন্দোলনের মধ্যদিয়ে ছাত্র সংগঠনটির আবির্ভাব ঘটে। সংগঠনটির তৎকালীন সভাপতি ফয়জুল হাকিম স্বৈরাচার বিরোধী আন্দোলনের অন্যতম একজন নেতা ছিলেন। দলটি স্বৈরাচার বিরোধী আন্দোলন, গোলাম আজমের বিচারের দাবীতে গড়ে ওঠা ৯২'এর আন্দোলন, জাহাঙ্গীরনগর ও ঢাকা বিশ্ববিদ্যালয়ের 'ধর্ষণ বিরোধী আন্দোলন', ঢাকা বিশ্ববিদ্যালয়ের সামসুননাহার হলে পুলিশী নির্যাতনের বিরুদ্ধে আন্দোলন, ওসমানী উদ্যানের গাছ রক্ষা আন্দোলন, ফুলবাড়ির 'কয়লা খনি' আন্দোলন, টিপাইমুখ বাধ বিরোধী আন্দোলন, ২০-২২ আগষ্টের ছাত্র আন্দোলন, রামপাল তাপবিদ্যুৎ কেন্দ্র বাতিলের আন্দোলন, 'টিকফা' চুক্তির বিরুদ্ধে আন্দোলনসহ বিভিন্ন আন্দোলনে অংশ নেয়।

২০২২ সালের ৩০ ও ৩১ মার্চ ১৩ তম কেন্দ্রীয় কাউন্সিলের মাধ্যমে মশিউর রহমান খান রিচার্ডকে সভাপতি, সাদিক রেজাকে সহ-সভাপতি ও সৈকত আরিফকে সাধারণ সম্পাদক, ইলিয়াস জামান ও ফাতেমা রহমান বিথীকে সহ-সাধারণ  সম্পাদক করে বাংলাদেশ ছাত্র ফেডারেশনের ২৩ সদস্য বিশিষ্ট কেন্দ্রীয় নির্বাহী কমিটি গঠিত হয়।

সংগঠনটির মূল প্রতিপাদ্য হচ্ছে 'শিক্ষা, সাম্য, সংগ্রাম, প্রগতির'। বাংলাদেশে মাতৃভাষায় এক ধারায় বিজ্ঞানভিত্তিক শিক্ষা ব্যাবস্থার দাবি জানিয়ে আসছে ছাত্র ফেডারেশন। জাতীয় পুনর্গঠনের লক্ষ্যে গণতান্ত্রিক শিক্ষাব্যবস্থা এবং সবার জন্য ঘুষ-তদবির ও দুর্নীতিমুক্ত চাকরির দাবিতে ঐক্যবদ্ধ হওয়া ও ফ্যাসিবাদের পতনের লক্ষ্যে দুর্বার ছাত্র আন্দোলন গড়ে তোলার আহ্বানে ৩০ ও ৩১ মার্চ ২০২২, দুই দিনব্যাপী ছাত্র ফেডারেশনের ১৩তম কেন্দ্রীয় সম্মেলন হয়।

## তথ্যসূত্র

বিষয়শ্রেণী:বাংলাদেশের ছাত্র সংগঠন
বিষয়শ্রেণী:১৯৮৫-এ বাংলাদেশে প্রতিষ্ঠিত
রাম কোটা

**রাম কোটা** বা **বড় কাঠবিড়ালি** (বৈজ্ঞানিক নাম: *Ratufa bicolor*) যা **বৃহৎ কাঠবিড়ালি** নামেও পরিচিত Sciuridae পরিবারভুক্ত এক ধরনের স্তন্যপ্রায়ী প্রাণী। এদের সম্পর্কে খুব বেশি কিছু জানা যায়না। আবদ্ধাবস্থায় ১৯ বছর পর্যন্ত বাঁচতে পারে। বিশ্বে এরা প্রায় বিপদগ্রস্ত বলে বিবেচিত। পুরো বিশ্বেই দিনে দিনে এদের সংখ্যা কমে আসছে।

## আকার
রাম কোটা লম্বায় এক মিটারের বেশি হতে পারে। মাথা-দেহ ৪২ সেন্টিমিটার ও লেজ ৬০ সেন্টিমিটার হতে পারে। ওজন প্রায় দুই কেজির মত। দেহের ওপরটা গাঢ় বাদামি থেকে কালো রঙের। গাল, গলা, বুক-পেট ও চার হাত-পায়ের ভেতরের দিকটা হালকা হলুদ বা সাদা রঙের। লম্বা লেজ কালো ও ঝোপালো। কান দুটো বেশ বড় ও কালো। কানে গোছার মতো চুল থাকে।
   
## খাদ্য
রাম কোটার খাদ্য তালিকায় আছে বিভিন্ন ধরনের ফল, পাতা, অঙ্কুর ও গাছের ছাল। ফলের বীজ ছড়িয়ে বংশবৃদ্ধিতে সাহায্য করে।

## স্বভাব
রাম কোটা বৃক্ষবাসী প্রাণী। তাই সহজে মাটিতে নামে না। লাজুক এবং ভীতু ধরনের। দিনের বেলা সক্রিয় থাকে। সাধারণত একাকী থাকে, কখনোবা জোড়ায় দেখা যায়। উঁচু ও কাঁপা কাঁপা স্বরে ডাকে।

## বাসা
রাম কোটা বিভিন্ন গাছে একাধিক বাসা বানায়। পাতা ও ছোট ছোট কাঠি জড়ো করে বড় ও গোলগাল বাসা গড়ে। বাসার ভেতরে অন্দরমহল থাকে। ঢোকার পথ থাকে এক পাশে।

## প্রজনন
মার্চ-সেপ্টেম্বর রাম কোটার প্রজননকাল। স্ত্রী রাম কোটা ৩২ দিন গর্ভধারণের পর প্রায় ৭৫ গ্রাম ওজন ও ২৩ সেন্টিমিটার লম্বা একটি বাচ্চার জন্ম দেয়। তবে কখনো দুটি বাচ্চাও হতে পারে। স্ত্রী বছরে দুবার বাচ্চা দেয়। বাচ্চারা প্রায় তিন বছর বয়সে যৌবনপ্রাপ্ত হয়।

## অবস্থা
রাম কোটা আইইউসিএন লাল তালিকায়  প্রায়-বিপদগ্রস্ত এবং বাংলাদেশে অপ্রতুল তথ্য শ্রেণিতে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## তথ্যসূত্র

## গ্রন্থপঞ্জি
* Francis, Charles M., Priscilla Barrett. *A field guide to the mammals of South-East Asia.* London: New Holland, 2008. , OCLC: 190967851.
* Lekhakun, Bunsong, Jeffrey A. McNeely. *Mammals of Thailand.* Bangkok: Association for the Conservation of Wildlife, 1977. OCLC: 3953763.
* Nowak, Ronald M. *Walker’s mammals of the world.* Baltimore: Johns Hopkins University Press, 1999. , OCLC: 39045218. Chapter: "Sciuridae: squirrels, chipmunks, marmots, and prairie dogs" in volume two.

## বহিঃসংযোগ
* Black Giant Squirrel - Ecology Asia page about this species, with beautiful photos and description.

বিষয়শ্রেণী:ভারতের তীক্ষ্ণদন্তী
বিষয়শ্রেণী:বাংলাদেশের তীক্ষ্ণদন্তী
বিষয়শ্রেণী:নেপালের স্তন্যপায়ী
বিষয়শ্রেণী:ভুটানের স্তন্যপায়ী
বিষয়শ্রেণী:চীনের তীক্ষ্ণদন্তী
বিষয়শ্রেণী:মিয়ানমারের তীক্ষ্ণদন্তী
বিষয়শ্রেণী:লাওসের তীক্ষ্ণদন্তী
বিষয়শ্রেণী:থাইল্যান্ডের তীক্ষ্ণদন্তী
বিষয়শ্রেণী:কাম্বোডিয়ার তীক্ষ্ণদন্তী
বিষয়শ্রেণী:ভিয়েতনামের তীক্ষ্ণদন্তী
বিষয়শ্রেণী:ইন্দোনেশিয়ার তীক্ষ্ণদন্তী
বিষয়শ্রেণী:মালয়েশিয়ার তীক্ষ্ণদন্তী
বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:১৭৭৮-এ বর্ণিত স্তন্যপায়ী
৫৬৬৮ ফুকো

**৫৬৬৮ ফুকো** (১৯৮৪ এফইউ) গ্রহাণু বেল্টের একটি গ্রহাণু। এই গ্রহাণুটি ১৯৮৪ খ্রিষ্টাব্দের ২২শে মার্চ ক্লেট পর্বতে অবস্থিত মানমন্দিরে আন্তোনিন মার্কোস আবিষ্কার করেন। ফরাসী পদার্থবিদ ‎জাঁ বার্নার্ড লিওঁ ফুকোর নামে এই গ্রহাণুর নাম রাখা হয়।

## তথ্যসূত্র

## বহিঃসংযোগ
* JPL Small-Body Database Browser on 5668 Foucault

বিষয়শ্রেণী:গ্রহাণু
বিষয়শ্রেণী:নামকরণ করা গ্রহাণু
দ্বিতীয় জাতীয় সংসদ নির্বাচন, ১৯৭৯

**দ্বিতীয় জাতীয় সংসদ নির্বাচন ১৯৭৯**, বাংলাদেশে ১৮ ফেব্রুয়ারি ১৯৭৯ সালে অনুষ্ঠিত হয়। নির্বাচনে বাংলাদেশ জাতীয়তাবাদী দল জয় লাভ করে; তারা জাতীয় সংসদের ৩০০টি আসনের মধ্যে ২০৭টি আসন লাভ করে। মোট ভোট সংগৃহীত হয়েছিল ৫১.৩%।

## ফলাফল

## তথ্যসূত্র

১৯৭৯
বিষয়শ্রেণী:১৯৭৯-এ বাংলাদেশ
বিষয়শ্রেণী:১৯৭৯-এ বাংলাদেশে নির্বাচন
বিষয়শ্রেণী:১৯৭৯-এ এশিয়ায় নির্বাচন
বাংলাদেশের রাষ্ট্রপতি নির্বাচন, ১৯৭৮

বাংলাদেশে **রাষ্ট্রপতি নির্বাচন ১৯৭৮** ৩ জুন ১৯৭৮ সালে অনুষ্ঠিত হয়। এটি ছিল বাংলাদেশের রাষ্ট্রপতির জন্য প্রথম গণনির্বাচন যিনি পূর্বে জাতীয় সংসদ দ্বারা নির্বাচিত হয়েছিলেন। নির্বাচনে জিয়াউর রহমান জয় লাভ করেন, যিনি ৭৬.৬% ভোট লাভ করেন। মোট ভোট সংগৃহীত হয়েছিল ৫৪.৩%।

## ফলাফল

## তথ্যসূত্র

বিষয়শ্রেণী:১৯৭৮-এ বাংলাদেশ
বিষয়শ্রেণী:বাংলাদেশের রাষ্ট্রপতি নির্বাচন
বিষয়শ্রেণী:১৯৭৮-এ বাংলাদেশে নির্বাচন
বিষয়শ্রেণী:১৯৭৮-এ এশিয়ায় নির্বাচন
বিষয়শ্রেণী:জিয়াউর রহমান
বাংলাদেশের রাষ্ট্রপতি নির্বাচন, ১৯৮১

**রাষ্ট্রপতি নির্বাচন ১৯৮১**, বাংলাদেশে ১৫ই নভেম্বর ১৯৮১ সালে অনুষ্ঠিত হয়। নির্বাচনে আব্দুস সাত্তার জয়লাভ করেন, যিনি ৬৫.৫% ভোট লাভ করেন। নির্বাচনে মোট ৫৪.৩% ভোট পড়েছিল।

## ফলাফল

## তথ্যসূত্র

বিষয়শ্রেণী:১৯৮১-এ বাংলাদেশ
বিষয়শ্রেণী:বাংলাদেশের রাষ্ট্রপতি নির্বাচন
বিষয়শ্রেণী:১৯৮১-এ বাংলাদেশে নির্বাচন
বিষয়শ্রেণী:১৯৮১-এ এশিয়ায় নির্বাচন